Komuniké

	Vláda Slovenskej republiky prerokovala nové znenie materiálu „Analýza možností využitia samospráv pri obmedzovaní deformácií trhu práce vo väzbe na zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky“, ktorú v zmysle uznesení vlády SR č. 363/2001, č. 1099/2001 a na základe rozhodnutia vlády SR zo dňa 6. februára 2002 predložil minister práce, sociálnych vecí a rodiny.

	V materiáli navrhnuté opatrenia na elimináciu deformácií na regionálnych trhoch práce a na aktívne zapojenie samospráv do riešenia tohto problému vláda SR schválila a uložila realizovať príslušným ministrom.